Wikidata Ricardus Evans Schultes
Res apud Vicidata repertae:Ricardus Evans Schultes: imagoRicardus Evans Schultes: imago
*Nativitas*: 12 Ianuarii 1915; Bostonia  
*Obitus*: 10 Aprilis 2001; Bostonia  
*Patria*: Civitates Foederatae Americae  

**Officium**

*Munus*: anthropologus, botanista, ethnobotanist  
*Patronus*: Universitas Harvardiana, United States Department of Agriculture
**Memoria**

*Laurae*: Guggenheim Fellowship, Tyler Prize for Environmental Achievement, Linnean Medal, Fellow of the American Academy of Arts and Sciences  

**Ricardus**, vulgo *Richard* **Evans Schultes** (Bostoniae natus die 12 Ianuarii 1915; ibidem die 10 Aprilis 2001 mortuus) fuit ethnobotanista qui praecipue de pharmaca entheogena sive et psychedelica inquirebat.

Plumbarii filius, Ricardus Schultes nihilominus ex iuventute opus Ricardi Spruce, botanistae Amazonumque fluminis exploratoris cognovit; in universitatem Harvardianam anno 1933 receptus discipulus erat directoris Musei Botanici Oakes Ames. His annis de origine pharmacorum Aztecorum *teonanácatl* (*Psilocybe* e.g. *mexicana*) et *ololiuqui* (*Turbina corymbosa*) operam dedit. Secundo bello mundano saeviente fontes laticis *Heveae brasiliensis* aliorumque arborum, in ingeniaria mechanica perutili, quaerebat, sed eodem tempore et annis insequentibus vallem Amazonum fluminis explorabat ut scientiam indigenarum de facultatibus plantarum colligeret. Curator herbarii ab anno 1953, deinde ab 1970 professor biologiae apud almam matrem Harvardianam meruit. Origines pharmacorum toxicis et medicinalibus curare et ayahuasca primus evolvit, quae ambo e pluribus plantis extrahi solent. Complexum entheogenorum Mesoamericanum inter primos explicavit, nomine autem non ab eo sed a collega Weston La Barre definito.

Inter discupulos eius fuerunt Timotheus Plowman, Marcus Plotkin, Wade Davis. Genera *Resia* (per initialia R.E.S.) et *Schultesianthus* ad eius honorem nominata sunt, hoc ab Armando Theodoro Hunziker anno 1977, illud anno 1962 ab Haroldo Emery Moore.

Scripta selecta
---------------

* 1976 : *Hallucinogenic Plants*. Novi Eboraci: Golden Press. ISBN 0-307-24362-1
* 1979 (cum Albert Hofmann) : *Plants of the Gods: Origins of Hallucinogenic Use*. Novi Eboraci: McGraw-Hill. ISBN 0-07-056089-7
* 1980 (cum Albert Hofmann) : *The Botany and Chemistry of Hallucinogens*. Springfield Illinoesiae: Thomas. ISBN 0-398-03863-5
* 1982 (cum William A. Davis, Hillel Burger) : *The Glass Flowers at Harvard*. Novi Eboraci: Dutton. ISBN 0-525-93250-X
* 1988 : *Where the Gods Reign: Plants and Peoples of the Colombian Amazon*. Oracle Arizonae: Synergetic Press. ISBN 0-907791-13-1
* 1990 (cum Robert F. Raffauf) : *The Healing Forest: Medicinal and Toxic Plants of the Northwest Amazonia*. Portlandiae: Dioscorides Press. ISBN 0-931146-14-3
* 1992 (cum Robert F. Raffauf) : *Vine of the Soul: Medicine Men, Their Plants and Rituals in the Colombian Amazonia*. Oracle Arizonae: Synergetic Press. ISBN 0-907791-24-7
* 1995 (editor cum Siri von Reis [Altschul]) : *Ethnobotany: Evolution of a Discipline*. Portlandiae: Dioscorides Press. ISBN 0-931146-28-3

  

Siglum eius nominibus botanicis subscriptum est "**R.E.Schult.**" (apud IPNI reperiendum)

Bibliographia
-------------

* Wade Davis, *One River: Science, Adventure and Hallucinogenics in the Amazon Basin*. Novi Eboraci: Simon & Schuster, 1997. ISBN 0-684-81812-4
* Jonathan Kandell, "Richard E. Schultes, 86, Dies; Trailblazing Authority on Hallucinogenic Plants" in *New York Times* (13 Aprilis 2001)
* D. James Romero, "The Father of Psychedelics? Just a Plant Guy" in *Los Angeles Times* (20 Octobris 1996)

Nexus externi
-------------

|  |  |
| --- | --- |
|  | **Lexica biographica:**  • Encyclopædia Britannica • IPNI |